**ΔΗΛΩΣΗ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ ΥΠΟΨΗΦΙΩΝ ΥΠΑΛΛΗΛΩΝ**

*Τελευταία Αναθεώρηση: Δεκέμβριος 2024*

1. **ΕΠΙΣΚΟΠΗΣΗ**

Η AstroBank Public Company Limited (“**εμείς**”, “**εμάς**”, “**μας**”, ή “**η Τράπεζα**”) δεσμεύεται να προστατεύει και να σέβεται την ιδιωτικότητα σας και τα δικαιώματα σας. Επεξεργαζόμαστε τις προσωπικές σας πληροφορίες σύμφωνα με το εφαρμοστέο νομοθετικό και κανονιστικό πλαίσιο, συμπεριλαμβανομένου του Νόμου που προνοεί για την Προστασία των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και για την Ελεύθερη Κυκλοφορία των Δεδομένων Αυτών (Ν.125(Ι)/2018), ως τροποποιείται από καιρού εις καιρόν, και το Γενικό Κανονισμό για την Προστασία Δεδομένων 2016/679 (στο εξής «**ΓΚΠΔ**»).

Η παρούσα δήλωση (που αναφέρεται ως «**η Δήλωση Προστασίας Προσωπικών Δεδομένων**») **απευθύνεται σε φυσικά πρόσωπα τα οποία έχουν υποβάλει αίτηση για κενή θέση απασχόλησης ή για κάποιο πρόγραμμα πρακτικής άσκησης στην Τράπεζα ή έχουν υποβάλει το Βιογραφικό Σημείωμα (CV) στην Τράπεζα ("οι υποψήφιοι")** και παρέχει μια επισκόπηση του πως και γιατί η Τράπεζα επεξεργάζεται τα προσωπικά δεδομένα αυτών των προσώπων, καθώς και για τα δικαιώματά τουςκατά τη διαδικασία πρόσληψης.

Για τους σκοπούς της παρούσας Δήλωσης Προστασίας Προσωπικών Δεδομένων, οι όροι «**προσωπικά δεδομένα**», «**δεδομένα**» και «**προσωπικές πληροφορίες**» χρησιμοποιούνται αναφορικά με οποιεσδήποτε πληροφορίες σας αφορούν, με τις οποίες εξακριβώνεται ή μπορεί να εξακριβωθεί είτε άμεσα είτε έμμεσα η ταυτότητα σας, όπως για παράδειγμα το όνομα σας, τα στοιχεία επικοινωνίας σας, στοιχεία ταυτοποίησης (π.χ. αριθμός πολιτικής ταυτότητας/διαβατηρίου) και στοιχεία επαλήθευσης (π.χ. η υπογραφή σας). Επιπλέον, ο όρος «**επεξεργασία**» αναφέρεται, στην παρούσα, συλλογικά σε ενέργειες όπως η συλλογή, φύλαξη, χρήση, αποκάλυψη, μεταφορά, διαγραφή ή καταστροφή προσωπικών δεδομένων.

Παρακαλώ διαβάστε προσεκτικά τα πιο κάτω για να κατανοήσετε τις πολιτικές και πρακτικές μας σχετικά με τα προσωπικά σας δεδομένα και τον τρόπο επεξεργασίας τους.

1. **ΠΟΙΟΙ ΕΙΜΑΣΤΕ ΚΑΙ ΤΑ ΣΤΟΙΧΕΙΑ ΕΠΙΚΟΙΝΩΝΙΑΣ ΜΑΣ**

Η Τράπεζα είναι αδειοδοτημένο πιστωτικό ίδρυμα το οποίο συστάθηκε και ιδρύθηκε σύμφωνα με τους νόμους και τους κανονισμούς της Κυπριακής Δημοκρατίας, με αριθμό εγγραφής ΗΕ 189515, με έδρα και εγγεγραμμένο γραφείο στη διεύθυνση Λεωφόρος Σπύρου Κυπριανού 1, 1065 Λευκωσία, Τ.Θ 25700, 1393 Λευκωσία, αριθμός τηλεφώνου 22575500.

Την ευθύνη για την επεξεργασία των προσωπικών σας δεδομένων φέρει η Τράπεζα, η οποία ενεργεί ως «**Υπεύθυνος** **Επεξεργασίας** **Δεδομένων**» (όπως ορίζεται στον ΓΚΠΔ), για τους σκοπούς και τα μέσα επεξεργασίας δεδομένων προσωπικού χαρακτήρα των υποψηφίων κατά την διαδικασία πρόσληψης.

1. **ΠΗΓΕΣ ΠΡΟΣΩΠΙΚΩΝ ΔΕΔΟΜΕΝΩΝ**

Ως γενικός κανόνας, η Τράπεζα συλλέγει δεδομένα απευθείας από εσάς (π.χ. μέσω αιτήσεων, πιστοποιητικών και άλλων εγγράφων που μας παρέχετε και αλληλογραφίας που ανταλλάσσουμε). Σε κάποιο βαθμό, τα προσωπικά σας δεδομένα ενδέχεται να συλλεχθούν έμμεσα από εσάς (π.χ. μέσω διαδικασιών παρακολούθησης, ως περιγράφεται πιο κάτω).

Επίσης, η Τράπεζα ενδέχεται να λάβει τα προσωπικά σας δεδομένα μέσω:

* Τρίτα μέρη [π.χ. γραφεία ευρέσεως εργασίας, εκπαιδευτικά/επαγγελματικά ιδρύματα, πρόσωπα που παρέχουν συστάσεις],
* Δημόσιες πηγές (π.χ. δημόσια μητρώα που τηρούνται από δημόσιες ή/και ρυθμιστικές ή/και εποπτικές αρχές, τα μέσα ενημέρωσης, τον τύπο και το διαδίκτυο).
* Από άλλες πηγές, όπου επιτρέπεται ή απαιτείται από την ισχύουσα νομοθεσία ή τις προβλεπόμενες κανονιστικές απαιτήσεις, παραδείγματος χάρη για σκοπούς εναρμόνισης με τους κανονισμούς για την Παρεμπόδιση και Καταπολέμηση της Νομιμοποίησης Εσόδων από Παράνομες Δραστηριότητες.

1. **ΠΟΙΑ ΠΡΟΣΩΠΙΚΑ ΔΕΔΟΜΕΝΑ ΕΠΕΞΕΡΓΑΖΟΜΑΣΤΕ**
2. **Όταν υποβάλλετε αίτηση για θέση εργασίας σε εμάς κατευθείαν, ή μέσω γραφείων ευρέσεως εργασίας**, θα συλλέξουμε και θα επεξεργαστούμε περαιτέρω προσωπικά δεδομένα που σας αφορούν, συμπεριλαμβανομένων αυτών που περιλαμβάνονται στα ακόλουθα:

* Έντυπα υποβολής αίτησης, υποστηρικτικά έγγραφα (όπως βιογραφικά σημειώματα και πιστοποιητικά που ζητάμε από εσάς ή/και τα οποία εσείς δίνετε) και σχετική αλληλογραφία ή/και επικοινωνία με εσάς ή τα τρίτα μέρη (όπου ισχύει)/ Τέτοια δεδομένα δύναται να περιλαμβάνουν:
* Προσωπικά δεδομένα ταυτοποίησης περιλαμβανομένου του ονόματος, επίθετου, αριθμού δελτίου ταυτότητας, ημερομηνίας γεννήσεως, φύλου,
* Στοιχεία επικοινωνίας περιλαμβανομένης της διεύθυνσης οικίας και διεύθυνσης εργασίας, διεύθυνση προσωπικού ηλεκτρονικού ταχυδρομείου, αριθμούς τηλεφώνων,
* Ιθαγένεια, θεώρηση εισόδου (visa) στη Δημοκρατία, άδεια εργασίας (όπου ισχύει), ιστορικό προηγούμενης εργασίας, προηγούμενες θέσεις εργασίας, επαγγελματικά/ακαδημαϊκά και άλλα προσόντα και συμμετοχές (memberships), πτυχίων και αναλυτικών καταστάσεων βαθμολογίας, γνώση χειρισμού ηλεκτρονικού υπολογιστή, βαθμών, ξένων γλωσσών, προτιμήσεων (preferences), συμπλήρωσης της στρατιωτικής θητείας (όπου ισχύει),
* Συστάσεις και άλλες σχετικές πληροφορίες που παρέχονται από τα άτομα που εκδίδουν τέτοιες ή/και τους προηγούμενους εργοδότες σας,
* Πληροφορίες που λαμβάνονται από την προσωπική σας συνέντευξη και άλλες εσωτερικώς δημιουργούμενες πληροφορίες σχετικά με εσάς, στα πλαίσια της διαδικασίας πρόσληψης,
* Δημοσίως διαθέσιμα προφίλ στα μέσα κοινωνικής δικτύωσης και άλλες πληροφορίες που είναι διαθέσιμες στο κοινό, στο βαθμό που τέτοιες πληροφορίες σχετίζονται με εργασία και όπου η αναθεώρηση τους είναι απαραίτητη για την εκτίμηση ορισμένων κινδύνων που σχετίζονται με τη θέση για την οποία υποβάλλετε αίτηση, περιλαμβανομένου του ελέγχου ιστορικού World-check, ελέγχων πιστοληπτικής ικανότητας και πτώχευσης (σε περίπτωση προσφοράς εργασίας),
* Ειδικές κατηγορίες ευαίσθητων προσωπικών δεδομένων περιλαμβανομένου πιστοποιητικού ιατρικής εξέτασης ή κατάστασης της υγείας σας αναφορικά με την ικανότητα σας για εργασία στη θέση για την οποία υποβάλλετε αίτηση, και σε σχέση με την ιθαγένεια σας για σκοπούς αξιολόγησης κατά πόσο χρειάζεται άδεια εργασίας ή άδεια θεώρησης εισόδου στη Δημοκρατία (visa), μόνο σε περίπτωση προσφοράς εργασίας στον Υποψήφιο.
* Οποιαδήποτε άλλη επιπρόσθετη πληροφορία που δύναται να μας παρέχετε προς υποστήριξη της αίτησής σας, περιλαμβανομένου πιστοποιητικού «Λευκού Ποινικού Μητρώου». Τέτοιες πληροφορίες τυγχάνουν χειρισμού ως ευαίσθητα προσωπικά δεδομένα και επεξεργάζονται από την Τράπεζα με βάση τις νομικές υποχρεώσεις και/ή το έννομο συμφέρον της Τράπεζας να προστατεύσει τα συμφέροντα της και τα συμφέροντά των πελατών της ακολουθώντας μέτρα προστασίας για τη διασφάλιση της ακεραιότητας των υποψήφιων υπαλλήλων κατά τη διαδικασία πρόσληψης.

1. **ΓΙΑΤΙ ΕΠΕΞΕΡΓΑΖΟΜΑΣΤΕ ΤΑ ΠΡΟΣΩΠΙΚΑ ΣΑΣ ΔΕΔΟΜΕΝΑ ΚΑΙ ΣΕ ΠΟΙΑ ΝΟΜΙΚΗ ΒΑΣΗ**

Η Τράπεζα συλλέγει και επεξεργάζεται περαιτέρω τις προσωπικές σας πληροφορίες μόνο όπου και στο βαθμό που είναι απαραίτητο για συγκεκριμένους σκοπούς και ως απαιτείται και/ή επιτρέπεται από εφαρμοστέο νομικό πλαίσιο, κυρίως ως ακολούθως:

Για την εκτέλεση συμβατικών υποχρεώσεων

Συλλέγουμε και επεξεργαζόμαστε περαιτέρω τα δεδομένα που είναι απαραίτητα για την εκπλήρωση των συμβατικών υποχρεώσεών μας βάσει της σύμβασης μεταξύ μας και με οποιαδήποτε άλλη συλλογική σύμβαση κατόπιν αιτήματός σας, πριν από τη σύναψη σύμβασης με την Τράπεζα.

Για συμμόρφωση με στις νομικές στις υποχρεώσεις

Ως εργοδότης και ως τραπεζικός οργανισμός, είμαστε υποχρεωμένοι να επεξεργαζόμαστε τα προσωπικά στις δεδομένα για σκοπούς συμμόρφωσης με διάφορες υποχρεώσεις που πηγάζουν από νόμους και οδηγίες π.χ. σύμφωνα με στις ισχύοντες νόμους περί εργασίας, κοινωνικής ασφάλισης, κοινωνικής προστασίας και φορολογίας, υποχρεώσεις αναφοράς (π.χ. στην Κεντρική Τράπεζα στις Κύπρου και στις αρχές επιβολής του νόμου) και για συμμόρφωση με δικαστικές αποφάσεις ή/και διατάγματα.

Με βάση τη συγκατάθεση σας

Εφόσον μας έχετε δώσει τη ρητή και συγκεκριμένη συγκατάθεση σας για επεξεργασία προσωπικών δεδομένων για συγκεκριμένους σκοπούς, εκτός από αυτούς που αναφέρονται πιο πάνω, η νομιμότητα αυτής της επεξεργασίας βασίζεται στη συγκατάθεση σας. Έχετε το δικαίωμα να ανακαλέσετε τη συγκατάθεση σας ανά πάσα στιγμή. Όμως οποιαδήποτε ανάκληση θα ισχύει μόνο αφού υποβληθεί και καταχωρηθεί από εμάς, και δεν θα επηρεάσει τη νομιμότητα της επεξεργασίας δεδομένων πριν από την ανάκληση.

Για προστασία έννομων συμφερόντων

Όπου είναι απαραίτητο, συλλέγουμε και διαχειριζόμαστε δεδομένα πέρα από αυτά που είναι απαραίτητα για την εκτέλεση των συμβατικών και/ή νομικών μας υποχρεώσεων, όταν αυτό είναι απαραίτητο για την προστασία των έννομων συμφερόντων μας ή των νόμιμων συμφερόντων άλλων μερών, σύμφωνα με το εφαρμοστέο νομικό πλαίσιο προστασίας προσωπικών δεδομένων. Τα δεδομένα και/ή οι πληροφορίες επεξεργάζονται για λόγους που σχετίζονται με επιχειρηματικά και/ή εμπορικά συμφέροντα, λαμβάνοντας υπόψη την αναγκαιότητα μιας τέτοιας ενέργειας και τα συμφέροντα σας, τα θεμελιώδη δικαιώματα και τις ελευθερίες σας, καθώς και τις εύλογες προσδοκίες σας.

Μη εξαντλητικά παραδείγματα τέτοιου είδους επεξεργασίας περιλαμβάνουν ελέγχους ιστορικού και ελέγχους ασφάλειας στις λειτουργείες πρόσληψης και Ανθρώπινου Δυναμικού.

Όταν η Τράπεζα βασίζει την επεξεργασία των προσωπικών δεδομένων σας στο έννομο συμφέρον, έχετε το δικαίωμα να αντιτεθείτε ανά πάσα στιγμή σε αυτή την επεξεργασία, για λόγους που σχετίζονται με την ιδιαίτερη κατάστασή σας. Σε τέτοια περίπτωση η Τράπεζα δεν θα επεξεργάζεται πλέον τα Προσωπικά Δεδομένα σας εκτός εάν αποδεικνύει επιτακτικούς νόμιμους λόγους για την Επεξεργασία που υπερισχύουν των συμφερόντων, των δικαιωμάτων και των ελευθεριών σας ή για τη θεμελίωση, άσκηση ή υπεράσπιση νομικών αξιώσεων.

Οποιαδήποτε τέτοια αντίθεση δεν έχει αναδρομική ισχύ και δεν επηρεάζει την νομιμότητα οποιασδήποτε επεξεργασίας που έχει εκτελεστεί, με βάση της ένστασης πριν από την κοινοποίησή της.

Όταν είναι προς το δημόσιο συμφέρον ή κατά την άσκηση επίσημης εξουσίας που έχει ανατεθεί στην/κατέχει η Τράπεζα

Όταν είναι απαραίτητο, η Τράπεζα επεξεργάζεται προσωπικά δεδομένα για την εκτέλεση μιας εργασίας που πραγματοποιείται για λόγους δημοσίου συμφέροντος ή δυνάμει επίσημης εξουσίας που έχει δοθεί στην Τράπεζα.

1. **ΕΙΔΙΚΕΣ ΔΙΑΤΑΞΕΙΣ ΓΙΑ ΤΙΣ ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ**

Κατά τη διάρκεια της επιχειρηματικής/συμβατικής σας σχέσης με την Τράπεζα, οι προσωπικές σας πληροφορίες συλλέγονται και επεξεργάζονται περαιτέρω μέσω των μηχανισμών παρακολούθησης της Τράπεζας, ως ακολούθως:

Κλειστό κύκλωμα βιντεοπαρακολούθησης (CCTVs):

Η Τράπεζα διατηρεί σύστημα βιντεοπαρακολούθησης (CCTVs) των καταστημάτων της για την προστασία των εργαζομένων και τρίτων προσώπων, για προστασία από εγκληματικές πράξεις της επίθεση και βιαιοπραγία κατά, *μεταξύ άλλων*, των υπαλλήλων της Τράπεζας, καθώς και από κλοπή, παραβίαση, βανδαλισμό και ζημιών στην ιδιοκτησία της Τράπεζας, και για να εξασφαλίσει την εύρυθμη λειτουργία της Τράπεζας. Όπου και στο βαθμό που είναι αναγκαίο, τα προσωπικά δεδομένα που συλλέγονται μέσω βιντεοπαρακολούθησης ενδέχεται να χρησιμοποιηθούν για τη σύσταση, άσκηση ή/και την υπεράσπιση αξιώσεων σε εσωτερικές ή/και δικαστικές ή/και κανονιστικές διαδικασίες.

Συστήματα ελέγχου πρόσβασης

Η Τράπεζα χρησιμοποιεί συστήματα ελέγχου πρόσβασης για σκοπούς ασφαλείας των εγκαταστάσεων ή/και δεδομένων από μη εξουσιοδοτημένη πρόσβαση, απώλεια ή κλοπή. Οι καταγραφές που δημιουργούνται και διατηρούνται από τα συστήματα αυτά εξετάζονται όπου και στο βαθμό που είναι απαραίτητο για τους προαναφερθέντες σκοπούς.

1. **ΕΙΔΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΑ "ΕΥΑΙΣΘΗΤΑ" ΔΕΔΟΜΕΝΑ**

Όπου και στο βαθμό που απαιτείται, επεξεργαζόμαστε πληροφορίες σχετικά με την υγεία σας ή/και την υγεία της οικογένειάς σας (όπως πληροφορίες και ιατρικά πιστοποιητικά ή/και αναφορές που εσείς μας παρέχετε), για λόγους όπως τους ακόλουθους, ανάλογα με την περίπτωση:

* για εκτίμηση της ικανότητας για εργασία,
* για εκτέλεση της πολιτικής μας για ίση μεταχείριση,
* για διεκπεραίωση αιτημάτων για εναλλακτικές ρυθμίσεις εργασίας (όπως της δυνατότητας τηλεργασίας),
* για προστασία των ζωτικών σας συμφερόντων,
* για συμμόρφωση με άλλες μας υποχρεώσεις, σύμφωνα με το νομικό πλαίσιο για την απασχόληση, την κοινωνική ασφάλιση και την κοινωνική προστασία ή τις συλλογικές συμβάσεις,
* για τη σύσταση, άσκηση ή υπεράσπιση νομικών αξιώσεων.

Η Τράπεζα θα ζητήσει, συλλέξει και επεξεργαστεί περαιτέρω τα προσωπικά δεδομένα που σχετίζονται με ποινικές καταδίκες και αδικήματα μόνο όπου και στο βαθμό που η επεξεργασία τέτοιων δεδομένων απαιτείται ή επιτρέπεται από το νόμο (π.χ. σύμφωνα με την Οδηγία της Κεντρικής Τράπεζας της Κύπρου περί της Αξιολόγησης για την Ικανότητας και Καταλληλότητα των Μελών Διοικητικού Οργάνου και των Διευθυντών των ΑΠΙ, όπως τροποποιείται ή/και αντικαθίσταται από καιρού εις καιρόν).

1. **ΠΟΙΟΙ ΕΙΝΑΙ ΟΙ ΑΠΟΔΕΚΤΕΣ ΤΩΝ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΣΑΣ**

Εντός της Τράπεζας, οι προσωπικές σας πληροφορίες υπόκεινται σε επεξεργασία μόνο από τα τμήματα και/ή τα πρόσωπα που έχουν εξουσιοδοτηθεί να τις επεξεργαστούν, νοουμένου ότι είναι αναγκαίο για την εκπλήρωση των συμβατικών, νομικών και κανονιστικών μας υποχρεώσεων ή όταν μας δώσατε τη συγκατάθεσή σας για να τα επεξεργαστούμε ή όπου έχουμε έννομο συμφέρον, όπως εξηγείται στην ενότητα 5 πιο πάνω.

Τα δεδομένα σας δυνατόν να ληφθούν από διάφορους παρόχους υπηρεσιών και προμηθευτές με τους οποίους έχουμε συνάψει συμβατικές σχέσεις, με τις οποίες αναλαμβάνουν να τηρούν την εμπιστευτικότητα και την προστασία δεδομένων σύμφωνα με το εφαρμοστέο νομικό πλαίσιο προστασίας δεδομένων.

Η Τράπεζα ενδέχεται να αποκαλύψει τα προσωπικά σας δεδομένα σε άλλα φυσικά πρόσωπα και/ή οντότητες για οποιουσδήποτε από τους πιο πάνω λόγους, στο βαθμό που έχουμε νομική υποχρέωση να το πράξουμε ή επιτρέπεται εκ νόμου, ή όταν έχουμε τη ρητή συγκατάθεση σας, ή όπου έχουμε έννομο συμφέρον, όπως εξηγείται στην ενότητα 5 πιο πάνω.

Υπό τις πιο πάνω προϋποθέσεις, οι αποδέκτες δεδομένων προσωπικού χαρακτήρα ενδέχεται να περιλαμβάνουν:

* Εξωτερικοί νομικοί σύμβουλοι, ελεγκτές και λογιστές, χρηματοοικονομικοί και επιχειρησιακοί σύμβουλοι,
* Εταιρείες αποθήκευσης αρχείων, εταιρείες αρχειοθέτησης και/ή διαχείρισης αρχείων και εταιρείες αποθήκευσης cloud,
* Πελάτες, συνεργάτες και άλλες οντότητες με τις οποίες η Τράπεζα διατηρεί επιχειρηματική/συμβατική σχέση, ή λαμβάνει μέτρα για να συνάψει μια τέτοια σχέση,
* Οι δικοί σας νομικοί σύμβουλοι/εκπρόσωποι.

1. **ΠΕΡΙΟΔΟΣ ΔΙΑΤΗΡΗΣΗΣ ΔΕΔΟΜΕΝΩΝ**

Αιτητές

Όταν υποβάλετε αίτηση για μια θέση μαζί μας, συνήθως διατηρούμε τα προσωπικά σας στοιχεία για μέγιστο χρονικό διάστημα 6 μηνών από την απόρριψη της αίτησής σας από εμάς ή από την απόρριψη της προσφοράς μας για εργασία από εσάς, για σκοπούς μελλοντικών αναγκών σε περίπτωση που η θέση εργασίας για την οποία είχατε υποβάλει αίτηση και/ή παρόμοια θέση, καταστεί διαθέσιμη κατά τη διάρκεια αυτής της χρονικής περιόδου. Έχετε το δικαίωμα να αρνηθείτε τέτοια διατήρηση των προσωπικών σας δεδομένων, οπότε θα τα διαγράψουμε ή/και θα καταστρέψουμε ή/και ανωνυμοποιήσουμε. Εντούτοις, ενδέχεται να διατηρήσουμε αυτές τις προσωπικές πληροφορίες για μεγαλύτερο χρονικό διάστημα, εάν αυτό είναι απαραίτητο, λόγω τυχόν νομικών διαδικασιών ή/και ερευνών από δημόσιες αρχές/οργανισμούς ή/και άλλων διαφωνιών/διαφορών που εκκρεμούν σχετικά με αυτά τα δεδομένα και/ή αν μας δώσετε τη συγκατάθεσή σας για περαιτέρω διατήρηση των δεδομένων.

Δεδομένα που επεξεργάζονται μέσω μηχανισμών παρακολούθησης

Τα δεδομένα που συλλέγονται μέσω των μηχανισμών παρακολούθησης που καθορίζονται στη παράγραφο 6, πιο πάνω, θα διατηρηθούν μόνο για όσο χρονικό διάστημα είναι απαραίτητο για τον αρχικό σκοπό που συλλέχθηκαν, όπως παραπάνω, και θα διαγραφούν ή/και θα καταστραφούν ή θα καθίστανται ανώνυμα σε τακτά χρονικά διαστήματα, αναλόγως με την περίπτωση, εκτός εάν απαιτείται περαιτέρω διατήρηση για:

* τη διερεύνηση συγκεκριμένων περιστατικών ή/και προβλημάτων που αφορούν, για παράδειγμα, την ασφάλεια, την εμπιστευτικότητα και την ακεραιότητα τέτοιων δεδομένων, ή/και τη λειτουργία του, ή απειλών κατά της ιδιοκτησίας της Τράπεζας (συμπεριλαμβανομένων τυχόν ηλεκτρονικών προγραμμάτων και συσκευών), ή/και την εφαρμογή των πολιτικών και διαδικασιών της Τράπεζας ή/και τη συμμόρφωση με νομικές και κανονιστικές υποχρεώσεις,
* τους σκοπούς της σύστασης, άσκησης ή/και της υπεράσπισης αξιώσεων σε εσωτερικές ή/και δικαστικές ή/και κανονιστικές διαδικασίες.

Η Τράπεζα μπορεί, επίσης, να διατηρεί τα Προσωπικά Δεδομένα για μεγαλύτερο χρονικό διάστημα για ερευνητικούς ή στατιστικούς σκοπούς. Εάν η Τράπεζα το πράξει αυτό, θα βεβαιωθεί ότι εγγυάται ότι τα Προσωπικά Δεδομένα του σχετικού ατόμου είναι προστατευμένα και θα τα χρησιμοποιεί μόνο για αυτούς τους σκοπούς.

1. **ΣΕ ΠΟΙΟ ΒΑΘΜΟ ΥΠΑΡΧΕΙ ΑΥΤΟΜΑΤΟΠΟΙΗΜΕΝΗ ΛΗΨΗ ΑΠΟΦΑΣΕΩΝ (ΠΕΡΙΛΑΜΒΑΝΟΜΕΝΗΣ ΤΗΣ ΚΑΤΑΡΤΙΣΗΣ ΠΡΟΦΙΛ)**

Η Τράπεζα δεν λαμβάνει αποφάσεις αποκλειστικά βάσει αυτοματοποιημένης επεξεργασίας (περιλαμβανομένης και της Κατάρτισης Προφίλ όπως ορίζεται στον ΓΚΠΔ).

1. **ΚΑΤΑ ΠΟΣΟ ΕΧΕΤΕ ΤΗΝ ΥΠΟΧΡΕΩΣΗ ΝΑ ΜΑΣ ΠΡΟΜΗΘΕΥΣΕΤΕ ΜΕ ΤΑ ΠΡΟΣΩΠΙΚΑ ΣΑΣ ΔΕΔΟΜΕΝΑ**

Όταν υποβάλετε αίτηση για μια θέση μαζί μας, θα σας ζητήσουμε να μας δώσετε προσωπικές πληροφορίες ώστε να αξιολογήσουμε την καταλληλότητά σας για τη θέση για την οποία υποβάλατε αίτηση και υπό το πρίσμα των νομικών ή/και κανονιστικών υποχρεώσεων μας (π.χ. σύμφωνα με την Οδηγία της Κεντρικής Τράπεζας της Κύπρου περί της Αξιολόγησης για την Ικανότητας και Καταλληλότητα των Μελών Διοικητικού Οργάνου και των Διευθυντών των ΑΠΙ, όπως τροποποιείται ή/και αντικαθίσταται από καιρού εις καιρόν). Η παροχή τέτοιων προσωπικών πληροφοριών αποτελεί προϋπόθεση για την αξιολόγηση της αίτησής σας.

Σε περίπτωση που δεν παρέχετε τα Προσωπικά Δεδομένα που απαιτούνται νόμιμα, τότε δεν θα επιτραπεί στην Τράπεζα ή/και δεν θα μπορέσει η Τράπεζα να αξιολογήσει την/τις αίτησή/εις σας για απασχόληση.

Όταν συνάπτετε επιχειρηματική/συμβατική σχέση μαζί μας, απαιτούμε ορισμένα δεδομένα προκειμένου να συμμορφωθούμε με τις υποχρεώσεις μας βάσει του ισχύοντος νομικού πλαισίου, των συλλογικών συμβάσεων και της σύμβασής σας, όπως περιγράφεται στην παράγραφο 7 παραπάνω. Όπου επεξεργαζόμαστε τα προσωπικά σας δεδομένα με βάση τα έννομα συμφέροντά μας ή τη συγκατάθεσή σας, έχετε το δικαίωμα να εναντιωθείτε σε τέτοια επεξεργασία ή να αποσύρετε τη συγκατάθεσή σας, όπως περιγράφεται στην παράγραφο 12 παρακάτω.

1. **ΤΑ ΔΙΚΑΙΩΜΑΤΑ ΣΑΣ ΑΝΑΦΟΡΙΚΑ ΜΕ ΤΑ ΠΡΟΣΩΠΙΚΑ ΣΑΣ ΔΕΔΟΜΕΝΑ**

Σεβόμαστε τα δικαιώματα σας που πηγάζουν από το νομικό πλαίσιο προστασίας προσωπικών δεδομένων, και συγκεκριμένα τα ακόλουθα:

* Δικαίωμα πρόσβασης

Έχετε το δικαίωμα να γνωρίζετε τις κατηγορίες των προσωπικών δεδομένων που η Τράπεζα διατηρεί και επεξεργάζεται και να έχετε πρόσβαση σε τέτοια δεδομένα στα εν λόγω δεδομένα και σε περαιτέρω πληροφορίες αναφορικά με αυτά.

* Δικαίωμα διόρθωσης

Έχετε δικαίωμα να ζητήσετε και να λάβετε από εμάς τη διόρθωση ανακριβών προσωπικών πληροφοριών που σας αφορούν.

* Δικαίωμα διαγραφής

Έχετε το δικαίωμα να ζητήσετε από εμάς να διαγράψουμε τα δεδομένα σας, εάν ισχύει ένας από τους ακόλουθους λόγους:

* Τα προσωπικά σας δεδομένα δεν είναι πλέον απαραίτητα σε σχέση με τους σκοπούς για τους οποίους συλλέχθηκαν ή υποβλήθηκαν με άλλο τρόπο σε επεξεργασία,
* Όταν ανακαλείτε τη συγκατάθεση σας επί της οποίας βασίστηκε η επεξεργασία των δεδομένων σας από εμάς ή αρνείστε να δώσετε τέτοια συγκατάθεση, εφόσον δεν υπάρχει άλλη νομική βάση για την επεξεργασία,
* Όταν αντιτίθεστε στην επεξεργασία των δεδομένων σας η οποία γίνεται για σκοπούς των έννομων συμφερόντων μας, εφόσον δεν υπάρχουν επιτακτικοί και νόμιμοι λόγοι για την επεξεργασία,
* Τα προσωπικά σας δεδομένα υποβλήθηκαν σε επεξεργασία παράνομα,
* Τα προσωπικά σας δεδομένα πρέπει να διαγράφουν, ώστε η Τράπεζα να συμμορφωθεί με νομική υποχρέωση στην οποία υπόκειται.
* Δικαίωμα περιορισμού της επεξεργασίας

Έχετε το δικαίωμα να εξασφαλίσετε από εμάς τον περιορισμό επεξεργασίας δεδομένων που σας αφορούν, όταν ισχύει ένα από τα ακόλουθα:

* Όταν αμφισβητείτε την ακρίβεια των εν λόγω δεδομένων, για χρονικό διάστημα που μας επιτρέπει να επαληθεύσουμε την ακρίβεια των δεδομένων,
* Όταν η επεξεργασία είναι παράνομη και αντιτίθεστε στη διαγραφή των δεδομένων προσωπικού χαρακτήρα και ζητάτε, αντ' αυτής, τον περιορισμό της χρήσης τους,
* Όταν δεν χρειαζόμαστε πλέον τα προσωπικά σας δεδομένα για τους σκοπούς της επεξεργασίας, αλλά εσείς χρειάζεστε τα εν λόγω δεδομένα για τη θεμελίωση, άσκηση ή υποστήριξη νομικών αξιώσεων,
* Όταν αντιτίθεστε στην επεξεργασία των δεδομένων σας η οποία γίνεται για σκοπούς των έννομων συμφερόντων, εν αναμονή της επαλήθευσης του κατά πόσον οι νόμιμοι λόγοι της Τράπεζας υπερισχύουν έναντι των δικών σας ελευθεριών και δικαιωμάτων.
* Δικαίωμα εναντίωσης

Έχετε το δικαίωμα να εναντιωθείτε, ανά πάσα στιγμή και για λόγους που σχετίζονται με την ιδιαίτερη κατάσταση σας, στην επεξεργασία δεδομένων που σας αφορούν η οποία γίνεται για σκοπούς των έννομων συμφερόντων μας. Σε περίπτωση που ασκήσετε το εν λόγω δικαίωμα, δεν θα υποβάλλουμε τα εν λόγω δεδομένα σε επεξεργασία εκτός εάν καταδείξουμε επιτακτικούς και νόμιμους λόγους για την επεξεργασία.

* Δικαίωμα ανάκλησης συγκατάθεσης

Όταν ζητήσουμε από εσάς τη συγκατάθεση σας για την επεξεργασία των προσωπικών σας πληροφοριών, έχετε το δικαίωμα να αρνηθείτε να δώσετε τέτοια συγκατάθεση. Τέτοια ανάκληση θα ισχύει μόνο μετά που υποβληθεί και καταχωρηθεί από εμάς και δεν θίγει τη νομιμότητα της επεξεργασίας που βασίστηκε στη συγκατάθεση πριν την ανάκλησή της.

* Δικαίωμα στη φορητότητα των δεδομένων

Έχετε το δικαίωμα να λαμβάνετε αντίγραφο των δεδομένων προσωπικού χαρακτήρα που έχετε παρέχει σε εμάς και το δικαίωμα να διαβιβάσετε τα εν λόγω δεδομένα σε άλλο οργανισμό και/ή να ζητήσετε από εμάς να διαβιβάσουμε τα εν λόγω δεδομένα απευθείας σε άλλο οργανισμό, νοουμένου ότι:

* επεξεργαζόμαστε τέτοια δεδομένα στη βάση (α) της συγκατάθεσης σας, ή (β) για την εκπλήρωση των συμβατικών μας υποχρεώσεων, ή (γ) κατόπιν δικού σας αιτήματος, για σκοπούς σύναψης σύμβασης μεταξύ εμάς και εσάς, και
* η επεξεργασία διενεργείται με αυτοματοποιημένα μέσα.
* Δικαίωμα υποβολής παραπόνου

Μπορείτε να επικοινωνήσετε με τον Υπεύθυνο Προστασίας Δεδομένων (ΥΠΔ) μας για οποιοδήποτε θέμα που αφορά και/ή συνδέεται με αυτή την Δήλωση Προστασίας Προσωπικών Δεδομένων, συμπεριλαμβανομένου της ενάσκησης των δικαιωμάτων σας:

AstroBank Public Company Limited

Υπεύθυνος Προστασίας Δεδομένων

Λεωφόρος Σπύρου Κυπριανού 1, 1065, Λευκωσία

Τ.Θ: 25700, 1393, Λευκωσία, Κύπρος

Αρ. Τηλεφώνου 22366018

Ηλεκτρονικό Ταχυδρομείο: [dpo@astrobank.com](mailto:dpo@astrobank.com)

Επιπρόσθετα, η άσκηση των δικαιωμάτων μπορεί να γίνει μέσω υποβολής αιτήματος στο CYHumanResourceServices@astrobank.com, οι οποίοι θα συνεργαστούν με τον Υπεύθυνο Προστασίας Δεδομένων για απαντήσουν στο/εκπληρώσουν το αίτημά σας.

Αν δεν είσαστε ευχαριστημένοι ή εξακολουθείτε να έχετε προβληματισμούς για οποιαδήποτε θέματα που αφορούν τα προσωπικά σας δεδομένα, έχετε το δικαίωμα να υποβάλετε παράπονο στον Επίτροπο Προστασίας Προσωπικών Δεδομένων, ως επεξηγείτε στην ιστοσελίδα του Επιτρόπου.

1. **ΑΣΦΑΛΕΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ**

Η Τράπεζα έχει θεσπίσει και εφαρμόζει κατάλληλες πολιτικές και διαδικασίες για την ασφάλεια των δεδομένων και παροχή εύλογης προστασίας τους από απώλεια, κατάχρηση, μη-εξουσιοδοτημένη πρόσβαση, αποκάλυψη και τροποποίηση. Τέτοια μέτρα περιλαμβάνουν συστήματα προστασίας (firewalls), ψηφιακή κρυπτογράφηση, περιορισμό στην πρόσβαση και ελέγχους εξουσιοδότησης. Αν και είμαστε αφοσιωμένοι στην προστασία των προσωπικών σας πληροφοριών, δεν μπορούμε να εγγυηθούμε την πλήρη προστασία έναντι κινδύνων. Σε περίπτωση που επέλθει στην αντίληψη μας οποιαδήποτε παραβίαση δεδομένων η οποία μπορεί να σας επηρεάσει δυσμενώς, θα σας ειδοποιούμε σχετικά, χωρίς αδικαιολόγητη καθυστέρηση.

1. **ΑΛΛΑΓΕΣ ΣΤΗΝ ΠΑΡΟΥΣΑ ΔΗΛΩΣΗ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ**

Ενδέχεται να τροποποιήσουμε την παρούσα Δήλωση Προστασίας Προσωπικών Δεδομένων από καιρού εις καιρόν για να ευθυγραμμίζεται με τις υφιστάμενες πρακτικές μας ή/και σύμφωνα με τις εκάστοτε αλλαγές στο εφαρμοστέο νομικό πλαίσιο. Σε τέτοια περίπτωση, θα επικαιροποιούμε την ημερομηνία αναθεώρησης που αναφέρεται στην αρχή της Δήλωσης Προστασίας Προσωπικών Δεδομένων και θα σας ειδοποιούμε σχετικά.